CELEX: 62015TN0764
Language: fi
Date: 2015-12-29 00:00:00
Title: Asia T-764/15: Kanne 29.12.2015 – Deutsche Lufthansa v. komissio

22.2.2016   
            
            
               FI
            
            
               Euroopan unionin virallinen lehti
            
            
               C 68/43
            
         Kanne 29.12.2015 – Deutsche Lufthansa v. komissio
   (Asia T-764/15)
   (2016/C 068/55)
   Oikeudenkäyntikieli: saksa
   
      Asianosaiset
   
   
      Kantaja: Deutsche Lufthansa AG (Köln, Saksa) (edustaja: asianajaja A. Martin-Ehlers)
   Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan komission 1.10.2014 tekemän päätöksen asiassa SA.32833 (2011/C) (ex 2011/NN) – Flughafen Hahn ja
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja esittää kanteensa tueksi pääasiallisesti seuraavaa.
   
               —
            
            
               On tehty menettelyvirhe, koska kantajan kanssa ei ole keskusteltu vuonna 2014.
            
         
               —
            
            
               Asia on esitetty puutteellisesti, vaikka sen tosiseikat olivat vastaajan tiedossa riidanalaisen päätöksen antamisajankohtana.
            
         
               —
            
            
               Kyseessä olevan lentoaseman hyväksi toteutettuja toimenpiteitä on arvioitu oikeudellisesti virheellisesti siltä osin kuin tiettyjen toimenpiteiden ei ole katsottu olevan SEUT 107 artiklan 1 kohdassa tarkoitettuja valtiontukia, ja toisten toimenpiteiden on katsottu olevan yhteismarkkinoille soveltuvia valtiontukia.
            
         
               —
            
            
               Ei ole otettu huomioon sitä, että kaikki riidanalaisessa päätöksessä tarkastellut asianomaisen lentoaseman hyväksi myönnetyt tuet ovat lopulta ohjautuneet Ryanairin hyväksi, joka on tämän lentoaseman tärkein käyttäjä.